
Αριθ. Α4/320 (1) 

Έγκριση παράτασης συμβάσεων εργασίας από τον Ο.Ε.Δ.Β. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την αριθ. Δ4/925/31.12.86 απόφαση «περί έγκρισης πρόσλη¬ 
ψης προσωπικού με σύμβαση εργασίας από τον Ο.Ε.Δ.Β.». 

2. Την αριθ. 357 Πράξη της 16.6.88 του Υπουργού Προεδρίας της 
Κυβέρνησης, για έγκριση παράτασης συμβάσεων εργασίας από τον 
Ο.Ε.Δ.Β. 

3. Τις εξαιρετικές υπηρεσιακές ανάγκες του Οργανισμού Εκδόσεως, 
Διδακτικών Βιβλίων (Ο.Ε.Δ.Β.) σε Γραφίστες, αποφασίζουμε: 

Εγκρίνουμε την παράταση από τον ΟΕΔΒ για έξι (6) ακόμη μήνες 
των συμβάσεων εργασίας τεσσάρων (4) γραφιστών και ενός (1) Τεχνο¬ 
λόγου γραφικών Τεχνών για τρεις (3) ακόμη μήνες, των οποίων η 
πρόσληψη έγινε με τη Δ4/925/31.12.86 απόφασή μας, για την κά¬ 
λυψη εξαιρετικών αναγκών του Οργανισμού Εκδόσεως Διδακτικών Βι¬ 
βλίων (Ο.Ε.Δ.Β.) με τον όρο ότι έχουν προβλεφθεί οι απαραίτητες πι¬ 


στώσεις στον προϋπολογισμό του. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Ιουνίου 1988 

Ο ΥΠΟΥΡΓΟΣ 

Γ.Α. ΠΑΠΑΝΔΡΕΟΥ 

♦- 

Αριθ. 15542 (2) 

Ψήφιση νέου Οργανισμού Εσωτερικής Υπηρεσίας της Κοινότητας 
Οχθίων Ν. Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις των Νόμων 1188/81 «περί κυρώσεως του Κώδικος 
περί καταστάσεως προσωπικού ΟΤΑ» και 1586/86 «περί βαθμολογι¬ 
κής διάρθρωσης των θέσεων του Δημοσίου Νομικών Προσώπων Δημο¬ 
σίων Δικαίου και των ΟΤΑ και άλλες διατάξεις» και του Π. Δ/τος 37α/ 
87. 

2. Την 53560/59/6.8.86 γενική διαταγή του Υπουργείου Εσωτε¬ 
ρικών με την οποία παρέχονται οδηγίες για την ψήφιση Ο.Ε.Υ. Δήμων 
και Κοινοτήτων. 

3. Την 2/5.4.88 (θέμα 17ο) γνωμοδότηση του Υπηρεσιακού Συμ¬ 
βουλίου άρθρου 14 του Ν. 1586/86. 

4. Την 4/29.2.88 απόφαση του Κοινοτικού Συμβουλίου που στεί¬ 
λατε με το 149/7.3.88 έγγραφό σας σχετικά με το αντικείμενο του θέ¬ 
ματος, αποφασίζουμε: 

Εγκρίνουμε την 4/29.2.88 απόφαση του Κοινοτικού Συμβουλίου 
Οχθίων που αφορά την ψήφιση του νέου Οργανισμού Εσωτερικής Υπη¬ 
ρεσίας της Κοινότητας Οχθίων, ως κατωτέρω: 

- * 

Άρθρον 1. 

Η Υπηρεσία της Κοινότητας συγκροτείται από τη Διοικητική και Οι¬ 
κονομική Υπηρεσία. 

Άρθρον 2. 

Διάρθρωση - Διαβάθμιση θέσεων 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως εξής: 

Μόνιμο Προσωπικό 

Μία (1) θέση Γραμματέα του Κλάδου ΔΕΙ με βαθμό Γ-Α. 
















4628 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Προσωπικό με σχέση εργασίας Ι.Δ. 

Μία (1) θέση υδρονομέα. 

Άρθρον 3. 

Για το διορισμό, τα καθήκοντα, τους περιορισμούς, το χρόνο εργα¬ 
σίας, την αστική ευθύνη, τα δικαιώματα, τις άδειες, τις μεταβολές υπη¬ 
ρεσιακής κατάστασης, το προβάδισμα, τις ποινές, τη λύση της υπαλλη¬ 
λικής σχέσης, την ιατροφαρμακευτική περίθαλψη, τα έξοδα κηδείας των 
μονίμων υπαλλήλων που προβλέπονται από τον οργανισμό, ρυθμίζονται 
από τις διατάξεις του Ν. 1188/81 και των διαταγμάτων που εκδϊδο- 
νται σε εκτέλεση του Νόμου αυτού. 

Άρθρον 4. 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ 
ΤΗΣ ΔΙΟΙΚΗΤΗΣ ΥΠΗΡΕΣΙΑΣ 

Στην αρμοδιότητα της διοικητικής υπηρεσίας (ενδεικτική απαρίθ- 
ΟΡμηση). 

Γραμματέας Κοινότητας: α) Η μέριμνα για την τήρηση του βιβλίου 
επίπλων και σκευών και η διαφύλαξη αυτού. 

β) Η μέριμνα για την τήρηση και φύλαξη των προβλεπομένων από το 
Νόμο βιβλίων της διοικητικής υπηρεσίας της κοινότητας των φακέλων 
του αρχείου και την σφραγίδα της Κοινότητας. 

γ) Η παραλαβή αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της Κοινότητας πλην της απορρή¬ 
του, αφού προηγουμένως τεθεί υπόψη του Προέδρου χωρίς καθυστέ¬ 
ρηση και γίνουν οι δέουσες ενέργειες. 

δ) Γράφει τα πρακτικά συνεδριάσεων του συμβουλίου στο βιβλίο πρα¬ 
κτικών αυτού, μεριμνά για την υπογραφή τους και εκδίδει αντίγραφα 
αυτών. 

ε) Μονογράφει όλα τα σχέδια των προς υπογραφή εγγράφων και προ¬ 
συπογράφει όλα τα έγγραφα, πιστοποιητικά και πίνακες που προβλέ¬ 
πουν οι ισχύουσες διατάξεις. 

στ) Επιμελείται του προγράμματος τέλεσης των δημόσιων κοινοτι¬ 
κών εορτών και δεξιώσεων. Φροντίζει για τη λειτουργία των υπηρεσιών 
της Κοινότητας ύδρευσης, φωτισμού, άρδευσης, γυμναστηρίου, καθώς 
και κάθε άλλης υπηρεσίας και που θα δημιουργηθεί στο μέλλον. Τήρηση 
και φύλαξη των Μητρώων αρρένων, Δημοτολόγια και Ληξιαρχικών βι¬ 
βλίων. Τη διεξαγωγή κάθε υπηρεσίας, που απορρέει από την ενάσκηση 
αρμοδιοτήτων που ανατίθενται στην Κοινότητα από Νόμους διατάγ¬ 
ματα κ.λπ. 

ΟΙΚΟΝΟΜΙΚΟΙ ΥΠΑΛΛΗΛΟΙ 

Στην αρμοδιότητα της οικονομικής υπηρεσίας ανήκουν (ενδεικτική 
απαρίθμηση). Καταρτίζει με τον Πρόεδρο σε σχέδιο τον προϋπολογισμό 
της Κοινότητας, συντάσσει και συνυπογράφει με τον Πρόεδρο τους βε¬ 
βαιωτικούς καταλόγους, επιβολής βεβαιώσεως και εισπράξεως των 
εσόδων γενικά και διεξάγει τη λογιστική υπηρεσία της Κοινότητας. 
Ενημερώνει τον Πρόεδρο για την πορεία των οικονομικών της κοινότη¬ 
τας και προσυπογράφει με τον Πρόεδρο τα χρηματικά εντάλματα. 
ΥΔΡΟΝΟΜΕΑΣ 

Ο υδρονομέας επιμελείται δια την κανονική, ομαλή και δίκαιη δια¬ 
νομή του νερού με κατάλληλους χειρισμούς των διακοπτών του δικτύου, 
ενεργεί την καταγραφή των ενδείξεων των υδρομετρητών και βοηθάει 
στην εκτέλεση κάθε εργασίας για την καλή λειτουργία, επισκευή και συ¬ 
ντήρηση όλου του δικτύου υδρεύσεως. 

Άρθρο 5. 

Του προσωπικού προΐσταται ο Πρόεδρος. 

Άρθρο 6. 

Αυτός ο Οργανισμός ισχύει απο τη δημοσίευσή του στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Μεσολόγγι, 23 Ιουνίου 1988 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 


Αριθ. ΕΣ 15333 - (3) 

Ψήφιση νέου Οργανισμού Εσωτερικής Υπηρεσίας της Κοινότητας 
Γραμματικούς Ν. Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις των Νόμων 1188/81 «περί κυρώσεως του Κώδικος 
περί καταστάσεως προσωπικού ΟΤΑ» και 1586/86^«περί βαθμολογι¬ 
κής διάρθρωσης των θέσεων του Δημοσίου Νομικών Προσώπων Δημο¬ 
σίων Δικαίου και των ΟΤΑ και άλλες διατάξεις» και του Π. Δ/τος 37α/ 
87. 

2. Την 53560/59/6.8.86 γενική διαταγή του Υπουργείου Εσωτε¬ 
ρικών με την οποία παρέχονται οδηγίες για την ψήφιση Ο.Ε.Υ. Δήμων 
και Κοινοτήτων. 

3. Την 2/5.4.88 (θέμα 9ο) γνωμοδότηση του Υπηρεσιακού Συμ¬ 
βουλίου άρθρου 14 του Ν. 1586/86. 

4. Την 10/88 απόφαση του Κοινοτικού Συμβουλίου που στείλατε με 
το 226/88 έγγραφό σας σχετικά με το αντικείμενο του θέματος, απο¬ 
φασίζουμε: 

Εγκρίνουμε την 10/88 απόφαση του Κοινοτικού Συμβουλίου Γραμ¬ 
ματικούς που αφορά την ψήφιση του νέου Οργανισμού Εσωτερικής 
Υπηρεσίας της Κοινότητας Γραμματικούς, ως κατωτέρω: 

Άρθρο 1. 

Η υπηρεσία της Κοινότητας συγκροτείται από τη Διοικητική Υπηρεσία. 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ - ΜΟΝΙΜΟ ΠΡΟΣΩ¬ 
ΠΙΚΟ 

α) Μία θέση Γραμματέως Κλάδου ΔΕΙ με Α' βαθμό 

β) Μία θέση κλητήρα Κλάδου ΥΕ1 με Α' βαθμό. 

Άρθρο 2. 

Δια το διορισμό τα καθήκοντα, τους περιορισμούς, το χρόνο εργασίας 
την αστική ευθύνη τα δικαιώματα τις άδειες τις μεταβολές υπηρεσιακής 
κατάστασης το προβάδισμα τις ποινές τη λύση της υπαλληλικής σχέσης, 
την ιατροφαρμακευτική και Νοσοκομειακή περίθαλψη, τα έξοδα κη- 
δείοϊς, των μονίμων που προβλέπονται από τον οργανισμό ρυθμίζονται 
από τις διατάξεις του Ν. 1188/81 και των διαταγμάτων, που εκδίδο- 
νται σε εκτέλεση νόμου αυτού. 

Άρθρο 3. 

ΔΙΟΙΚΗΤΙΚΟΙ ΥΠΑΛΛΗΛΟΙ 

α) Μεριμνά για την τήρηση του βιβλίου επίπλων και σκευών και δια- 
ΟΡφύλαξη αυτών. 

β) Η μέριμνα για την τήρηση και φύλαξη των προβλεπομένων από το 
νόμο βιβλίων της διοικητικής υπηρεσίας της Κοινότητος των φακέλλων 
του αρχείου και την σφραγίδα της Κοινότητος. 

γ) Η παραλαβή αποσφράγιση, χαρακτηρισμός, πρωτοκόληση, αρ¬ 
χειοθέτηση όλης της αλληλογραφίας της Κοινότητος πλην της απορρή¬ 
του αφού προηγουμένως τεθή υπόψη του προέδρου χωρίς καθυστέρηση 
και γίνουν οι δέουσες ενέργειες. 

δ) Γ ράφει τα πρακτικά των συνεδριάσεων στο βιβλίο πρακτικών μερι¬ 
μνά για την υπογραφήν τους και εκδίδει αντίγραφα αυτών. 

ε) Μονογράφει όλα τα σχέδια των προς υπογραφή εγγράφων και προ¬ 
συπογράφει όλα τα έγγραφα πιστοποιητικά και πίνακες που προβλέπουν 
οι ισχύουσες διατάξεις. 

στ) Επιμελείται του προγράμματος τέλεσης των δημοσίων ή κοινοτι¬ 
κών εορτών και δεξιώσεων. Φροντίζει για τη λειτουργία των υπηρεσιών 
ήτοι Ύδρευσης, Φωτισμού, άρδευσης. Γυμναστηρίου καθώς και κάθε 
άλλης υπηρεσίας που θα δημιουργηθή στο μέλλον, τήρηση και φύλαξη 
των Μητρώον Αρρένων, Δημοτολογίων Ληξιαρχικών βιβλίων τη διεξα¬ 
γωγή κάθε υπηρεσίας που απορρέει από την ενάσκηση αρμοδιοτήτων 
που ανατίθεται στην Κοινότητα κ.λπ. 

Κλητήρας, Θυρωρός Γενικών καθηκόντων 

Ο κληρήτας ενεργεί την καθαριότητα του γραφείου μεριμνά για την 
διακίνηση της εισερχομένης αλληλογραφίας κάνει την επίδοση της εξερ- 
χομένης τοιαύτης καθώς και των προσκλήσεων του κοινοτικού συμβου¬ 
λίου την τοιχοκόλληση όλων των ανακοινώσεων, εκτελεί δε πάσα υπη- 

ρεσία που ανατίθεται σ’ αυτόν νόμιμα. Επί πλέον αυτών θα επιβλέπει 
των εργασιών που εκτελοϋνται με αυτεπιστασία, θα φροντίζει την χλω- 
ρίαση του νερού, και την υλοποίηση του κανονισμού ύδρευσης. 

Άρθρο 4. 

Του προσωπικού προΐσταται ο πρόεδρος, και σε δεύτερο βαθμό ο 
προϊστάμενος των Διοικητικών υπηρεσιών. 

Άρθρο 7. 

Αυτός ο οργανισμός ισχύει από την δημοσίευσή του στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Μεσολόγγι, 20 Ιουνίου 1988 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΤ 

-♦- 

Αριθ. ΕΣ 15312 (4) 

Ψήφιση νέου Οργανισμού Εσωτερικής Υπηρεσίας της Κοινότητας 
Αστακού Ν. Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις των Νόμων 1188/81 «περί κυρώσεως του Κώδικος 
περί καταστάσεως προσωπικού ΟΤΑ» και 1586/86 «περί βαθμολογι¬ 
κής διάρθρωσης των θέσεων του Δημοσίου Νομικών Προσώπων Δημο¬ 
σίων Δικαίου και των ΟΤΑ και άλλες διατάξεις» και του Π. Δ/τος 37α/ 
87. 

2. Την 53560/59/6.8.86 γενική διαταγή του Υπουργείου Εσωτε¬ 

ρικών με την οποία παρέχονται οδηγίες για την ψήφιση Ο.Ε.Υ. Δήμων 
και Κοινοτήτων. . ’ 

3. Την 2/5.4.88 (θέμα 19ο) γνωμοδότηση του Υπηρεσιακού Συμ¬ 
βουλίου άρθρου 14 του Ν. 1586/86. 

4. Την 33/2.2.88 απόφαση του Κοινοτικού Συμβουλίου που στεί¬ 
λατε με το 264/9.2.88 έγγραφό σας σχετικά με το αντικείμενο του θέ¬ 
ματος, αποφασίζουμε: 

Εγκρίνουμε την 33/2.2.88 απόφαση του Κοινοτικού Συμβουλίου 
Αστακού που αφορά την ψήφιση του νέου Οργανισμού Εσωτερικής Υπη¬ 
ρεσίας της Κοινότητας Αστακού, ως κατωτέρω: 

Άρθρο 1. 

ΣΥΓΚΡΟΤΗΣΗ - ΔΙΑΡΘΡΩΣΗ ΥΠΗΡΕΣΙΩΝ 

Η όλη Υπηρεσία της Κοινότητας απαρτίζεται από: 

Α. Το τμήμα Διοικητικών και Οικονομικών Υπηρεσιών. 

Άρθρο 2. 

Η κατά το προηγούμενο άρθρο Υπηρεσία υποδιαιρείται σε Γραφεία 
ως εξής: 

1. Γραφείο Διοικητικών Υπηρεσιών 

2. Γραφείο Οικονομικών Υπηρεσιών. 

Άρθρο 3. 

ΔΙΑΒΑΘΜΙΣΗ ΘΕΣΕΩΝ 
Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

Κατηγορία Δ.Ε. 

Κλάδος Δ.Ε.1 - Διοικητικού 

1. Δύο (2) θέσεις υπαλλήλου (Γραμματέων) βαθμού Γ' έως και Α' 

Κλάδος Δ.Ε. 14 - Ελεγκτών Εσόδων - Εξόδων Ο.Τ.Α (Δημοσίου 

Ταμείου). 

2. Δύο (2) θέσεις υπαλλήλου βαθμού Γ' έως και Α'. 

Κλάδος Δ.Ε. 15 - Εισπρακτόρων (Δημοσίου Ταμείου). 

3. Μία (1) θέση υπαλλήλου βαθμού Γ' έως και Α'. 

Κλάδος Υ.Ε,Ι - Κλητήρων - Θυρωρών - Γενικών Καθηκόντων 


4. Μία (1) θέση υπαλλήλου βαθμού Γ’ έως Α’ 

ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 

Κατηγορία Δ.Ε. 

Κλάδος ΔΕ 29 Οδηγών αυτοκινήτων. 

Μία (1) θέση υπαλλήλου με βαθμό Γ' έως και Α' 

Γ. ΘΕΣΕΙΣ ΤΕΧΝΙΚΟΥ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 

Κατηγορία Υ.Ε. 

Κλάδος Υ.Ε. 16 - Υδρονομέα. 

Μία (1) θέση υπαλλήλου βαθμού Α' έως και Γ' 

Α. ΠΡΟΣΩΠΙΚΟ ΣΥΝΔΕΟΜΕΝΟ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Στο προσωπικό με σχέση εργασίας ιδιωτικού δικαίου αορίστου χρό¬ 
νου δημιουργούνται οι παρακάτω θέσεις που δεν υπήρχαν μέχρι τώρα 
στον Ο.Ε.Υ της Κοινότητάς μας: 

α) ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1. Μία (1) θέση προσωρινή - προσωποπαγή με σχέση εργασίας Ιδ. 
Δικαίου αορίστου χρόνου και με καθήκοντα Γραμματέα της Κοινότητας 
βαθμού Γ' έως και Α'. 

2. Μία (1) θέση προσωρινή - προσωποπαγή με σχέση εργασίας Ιδ. 
Δικαίου αορίστου χρόνου και με καθήκοντα Γ ραμματέα της Κοινότητας 
πάλι βαθμού Γ’ έως και Α’ ήτοι σύνολο δύο (2) Προσωρινές - Προσωπο¬ 
παγείς θέσεις με σχέση εργασίας Ι.Δ. αορίστου χρόνου και με καθήκοντα 
Γ ραμματέα της Κοινότητας, πλήρους απασχόλησης, για πάγιες και τα¬ 
κτικές ανάγκες Κοινότητας. 

β) ΓΕΝΙΚΗ ΥΠΗΡΕΣΙΑ ΚΑΘΑΡΙΟΤΗΤΑΣ 

Ια Βοηθητικό Προσωπικό 

α) Δύο (2) θέσεις εργατών καθαριότητας (Απορριμματοφόρου αυτο¬ 
κινήτου της Κοινότητάς μας και καθαριότητα οδών) πλήρους απασχό¬ 
λησης με σχέση εργασίας ιδ. δικαίου αορίστου χρόνου. 

β) Μία (1) θέση εργάτη καθαριότητας παραλίας μερικής απασχόλη¬ 
σης που θα απασχολείται μέχρι τρεις (3) ώρες κάθε εργάσιμη μέρα (άρ¬ 
θρο 258 παρ. 2 του Ν. 1188/81). 

γ) Μία (1) θέση εργάτη καθαριότητας,πλατείας μερικής απασχόλη¬ 
σης που θα απασχολείται μέχρι τρεις (3) ώρες κάθε εργάσιμη μέρα (άρ¬ 
θρο 258 παρ. 2 Ν. 1188/81). 

δ) Μία (1) θέση καθαρίστριας του Κοινοτικού Καταστήματος μερικής 
απασχόλησης που θα απασχολείται μέχρι τρεις (3) ώρες κάθε εργάσιμη 
μέρα (άρθρο 258 παρ. 2 του Ν. 1188/81). 

Άρθρο 4. 

1. ΑΡΜΟΔΙΟΤΗΤΕΣ - ΚΑΘΗΚΟΝΤΑ - ΑΝΤΙΚΕΙΜΕΝΑ ΓΡΑ¬ 
ΦΕΙΟΥ 

ΔΙΟΙΚΗΤΙΚΩΝ ΥΠΗΡΕΣΙΩΝ (Ά ΓΡΑΜΜΑΤΕΑ) 

Κάτω από την άμεση εποπτεία του Προέδρου της Κοινότητας, κα¬ 
τευθύνει όλες τις Υπηρεσίες της Κοινότητας, εισηγείται τα αντικείμενα 
της αρμοδιότητάς του και ασκεί τις αρμοδιότητες που του έχουν ανατε¬ 
θεί από το Νόμο ή ύστερα από νόμιμη εξουσιοδότηση. 

Είναι υπεύθυνος για την ομαλή - εύρυθμη και απρόσκοπτη λειτουρ¬ 
γία του τμήματος και ενημερώνει τον Πρόεδρο αμέσως για κάθε πρό¬ 
βλημα για το οποίο απαιτείται παρέμβασή του. 

Εποπτεύει και καθοδηγεί όλους τους υπαλλήλους του τμήματος, πα¬ 
ρακολουθεί την ποσότητα - ποιότητα και πρόοδο των εργασιών τους. 

Μεριμνά για την ενέργεια κάθε υπηρεσιακής μεταβολής των υπαλλή¬ 
λων, όπως για τη σύνταξη αποφάσεων, προαγωγών, στις προσαυξήσεις 
του μισθού, τη χορήγηση αδειών, τη συνταξιοδότηση και γενικά για 
κάθε είδους υπηρεσιακή μεταβολή. Καταρτίζει τους ετήσιους πίνακες 
αρχαιότητας των υπαλλήλων Κοινότητας, επιμελείται για κάθε υπηρε¬ 
σιακό θέμα που αφορά το τακτικό προσωπικό, το προσωπικό που συν¬ 
δέεται με την Κοινότητα με σύμβαση εργσίας Ιδ. Δικαίου και μεριμνά 
για το διορισμό την πρόσληψη και την απόλυσή του. 

Παραλαμβάνει - αποσφραγίζει και χαρακτηρίζει την αλληλογραφία 
της Κοινότητας εκτός από την εμπιστευτική που αποσφραγίζεται από 
τον Πρόεδρο της Κοινότητας. 

Ασκεί τα καθήκοντα του Στατιστικού Ανταποκριτή. 

Μεριμνά και παρακολουθεί την εκτέλεση όλων των έργων της Κοινό¬ 
τητας. 

Συμμετέχει στη σύνταξη - κατάρτιση του Προϋπολογισμού της Κοι¬ 
νότητας. 

Επιμελείται για την καλή λειτουργία των Νομικών Προσώπων της 
Κοινότητας. 

Τηρεί το Πρωτόκολλο Αλληλογραφίας τηρεί - Αρχειοθετεί τα έγ¬ 
γραφα και ενημερώνει το Αρχείο της Κοινότητας. Διεκπεραιώνει την 
αλληλογραφία της Κοινότητας. Διοργανώνει και διεξάγει τις Εθνικές 
και Τοπικές Εορτές. Ασχολείται με την δακτυλογράφηση όλων των εγ¬ 
γράφων της Κοινότητας και χειρίζεται τις γραφομηχανές - Φωτοτυπικά 
μηχανήματα. 

Αρχειοθετεί - ενημερώνει την Εφημερίδα Κυβερνήσεως. 

Ενεργεί την ιδιαιτέρά αλληλογραφία του Προέδρου της Κοινότητας 
και τηρεί ιδιαίτερο αρχείο του Προέδρου. 

Μεριμνά για την επίδοση όλων των εγγράφων της Κοινότητας - προ¬ 
σκλήσεων - ειδοπιήσεων της Κοινότητας. 

Επιμελείται για την κατάρτιση - τήρηση και ενημέρωση των Μη¬ 
τρώων Αρρένων και Δημοτολογίων καθώς και για την έκδοση των σχε¬ 
τικών πιστοποιητικών - βεβαιώσεων κ.λπ καθώς και για την έκδοση 
των σχετικών πιστοποιητικών προσωπικής, οικογενειακής και περιου¬ 
σιακής κατάστασης. 

Επιμελείται για την κατάρτιση των Στρατολογικών πινάκων καθώς 
και για την αναθεώρηση κ.λπ των εκλογικών καταλόγων. 

Επιμελείται για τη σύνταξη και έγκαιρη κοινοποίηση της ημερήσιας 
διατάξης των συνεδριάσεων του Κοινοτικού Συμβουλίου. Τηρεί τα Πρα¬ 
κτικά αποφάσεων του Κοινοτικού Συμβουλίου καθώς και των Επιτρο¬ 
πών της Κοινότητας ως και του Προέδρου αυτής. 

Συντάσσει και καταχωρεί στα σχετικά βιβλία τις αποφάσεις των 
ανωτέρω οργάνων και μεριμνά για την έγκαιρη υποβολή αυτών στη 
Νομαρχία και στις διάφορες Αρχές - Υπηρεσίες 

' Επιμελείται για την κατάσταση του πάσης φύσεως προσωπικού της 
Κοινότητας (τακτικού - επί συμβάσει αορίστου χρόνου διοικητικού - ερ- 
γατοτεχνικού κ.λπ) και για την τήρηση των σχετικών βιβλίων που το 
αφορούν. 

Διεξάγει κάθε υπηρεσία που του ανατίθεται από τον Πρόεδρο της 
Κοινότητας. 

Επιμελείται για την καλή λειτουργία των Νομικών Προσώπων της 
Κοινότητας, του Συνδέσμου και τηρεί τα βιβλία του δεύτερου. 

Γενικά μεριμνά και επιμελείται όλων των Διοικητικών αρμοδιοτήτων 
της Κοινότητας που προβλέπονται από το Δημοτικό και Κοινοτικό Κώ¬ 
δικα και οι οποίες δεν κατονομάζονται ρητά πιο πάνω, καθώς και όλων 
των Διοικητικών αρμοδιοτήτων που εκχωρεί το Κράτους στους Δήμους 
και Κοινότητες. ..... <· · 

2. ΑΡΜΟΔΙΟΤΗΤΕΣ - ΚΑΘΗΚΟΝΤΑ - ΑΝΤΙΚΕΙΜΕΝΑ ΓΡΑ¬ 
ΦΕΙΟΥ 

ΟΙΚΟΝΟΜΙΚΩΝ ΥΠΗΡΕΣΙΩΝ (Β' ΓΡΑΜΜΑΤΕΑ). 

Μεριμνά για τη σύνταξη του Προγράμματος εκτελεστέων έργων της 
Κοινότητας, τη σύνταξη - κατάρτιση του Προϋπολογισμού των Εσόδων 
- Εξόδων της Κοινότητας και για την πορεία εκτέλεσης αυτού. Παρακο¬ 
λουθεί την εξέλιξη των πιστώσεων και εισηγείται την αναμόρφωση του 
Προϋπολογισμού όταν επιβάλλεται αυτό ως επίσης εισηγείται και για 
την αναμόρφωση του Προγράμματος εκτελεστέων έργων της Κοινότη¬ 
τας, όταν αυτό επιβάλλεται. 

1. Επιμελείται για την επιβολή - βεβαίωση των Τελών Ύδρευσης - 
Καθαριότητας - Φωτισμού - Αποχέτευσης και παρακολουθεί την εί¬ 
σπραξη αυτών σε συνεργασία με το Δημόσιο Ταμείο Αστακού. 

Επιμελείται για την επιβολή - βεβαίωση των δικαιωμάτων Νεκροτα¬ 
φείου - Κοινοτικών Σφαγείων - Δικαίωμα Βοσκής κ.λπ και παρακολου¬ 
θεί την είσπραξη αυτών. 

Εφαρμόζει πιστά τους ισχύοντες κανονισμούς επιβολής - βεβαίωσης - 
είσπραξης των πιο πάνω τελών και δικαιωμάτων. 

Καταρτίζει - συντάσσει τους βεβαιωτικούς καταλόγους των πιο 
πάνω τελών και δικαιωμάτων μέσα στις νόμιμες προθεσμίες και τους 
αποστέλλει για είσπραξη στο Δημόσιο Ταμείο Αστακού. 

Επιμελείται για τη βεβαίωση των Φόρων - Εισφορών της Κοινότη¬ 
τας. 

Μεριμνά για την καλή λειτουργία των κληροδοτημάτων της Κοινό¬ 
τητας. 

Επιμελείται για την κοινοποίηση των ατομικών και ειδικών προ¬ 
σκλήσεων στους οφειλέτες. 

Μεριμνά για τη βεβαίωση των οίκοθεν βεβαιουμένων εσόδων της 
Κοινότητας και για την εκκαθάριση των οφειλών των υποχρέων. 

Μεριμνά για.τη συγκέντρωση των ασκουμένων προσφυγών και την 
παραπομπή τους στις Φορολογικές Επιτροπές για εκδίκαση. 


Μεριμνά για τον έλεγχο του Απολογισμού της Κοινότητας. 

Επιμελείται της εκκαθάρισης και εντολής πληρωμής κάθε δαπάνης 
της Κοινότητας. 

Ελέγχει τη νομιμότητα των δικαιολογητικών και παραστατικών 
στοιχείων κάθε δαπάνης. 

Διαχειρίζεται την πάγια προκαταβολή της Κοινότητας. 

Μεριμνά για τη μισθοδοσία του τακτικού, επί συμβάσει αορίστου χρό¬ 
νου Διοικ. προσωπικού και εργατοτεχνικού προσωπικού της Κοινότη¬ 
τας, την τήρηση των ασφαλιστικών βιβλιαρίων των εργαζομένων, την 
αγορά κα επικόλληση των ενσήμων από το ΙΚΑ. 

Εκδίδει τα χρηματικά εντάλματα για την πληρωμή των δικαιούχων. 

Τηρεί όλα τα βιβλία που προβλέπονται από τα σχετικά Διατάγματα 
και Νόμους για τη λογιστική και οικονομική διοίκηση της Κοινότητας. 

Επίσης ασκεί τα καθήκοντα του Ληξιάρχου. 

Μεριμνά για την έγκαιρη προμήθεια των απαραιτήτων πραγμάτων 
για την λειτουργία των επιμέρους υπηρεσιών της Κοινότητας και την 
παράδοση αυτών στις αρμόδιες υπηρεσίες. 

Παραλαμβάνει όλες τις προμήθειες της Κοινότητας. 

Επιμελείται για την ομαλή - εύρυθμη και απρόσκοπτη λειτουργία 
των Υπηρεσιών Κοινοτικού Νεκροταφείου - Καθαριότητας - Ύδρευσης 
- Αποχέτευσης - Φωτισμού - Σφαγείων κ.λπ. 

Γενικά μεριμνά και επιμελείται όλων των Οικονομικών αρμοδιοτή¬ 
των της Κοινότητας που προβλέπονται από το Δημοτικό και Κοινοτικό 
Κώδικα και οι οποίες δεν κατονομάζονται ρητά πιο πάνω, καθώς και 
όλων των Οικονομικών αρμοδιοτήτων που εκχωρεί το Κράτους στους 
Δήμους και Κοινότητες. 

3. ΑΡΜΟΔΙΟΤΗΤΕΣ - ΚΑΘΗΚΟΝΤΑ - ΑΝΤΙΚΕΙΜΕΝΑ 
ΚΛΗΤΗΡΑ - ΘΥΡΩΡΟΥ - ΓΕΝΙΚΩΝ ΚΑΘΗΚΟΝΤΩΝ 

Ο Κλητήρας ενεργεί την καθαριότητα των Γ ραφείων της Κοινότη¬ 
τας, μεριμνά για την διακίνηση της εισερχόμενης και εξερχόμενης αλ¬ 
ληλογραφίας, καθώς και των προσκλήσεων του Κοιν. Συμβουλίου, την 
τοιχοκόλληση όλων των ανακοινώσεων, εκτελεί σε κάθε υπηρεσία που 
ανατίθεται σ’ αυτόν νόμιμα. 

4. ΑΡΜΟΔΙΟΤΗΤΕΣ - ΚΑΘΗΚΟΝΤΑ - ΑΝΤΙΚΕΙΜΕΝΑ 
ΥΔΡΟΝΟΜΕΑ 

Επιμελείται για την κανονική, ομαλή και δίκαιη διανομή του νερού 
με καταλλήλους χειρισμούς των διακοπτών του δικτύου, ενεργεί την κα¬ 
ταγραφή των ενδείξεων των υδρομετρητών και βοηθάει στην εκτέλεση 
κάθε εργασίας για την καλή λειτουργία, επισκευή και συντήρηση όλου 
του δικτύου ύδρευσης. 

Άρθρο 5. 

ΚΑΤΑΝΟΜΗ ΠΡΟΣΩΠΙΚΟΥ 

Η κατανομή του προσωπικού στο τμήμα και στα γραφεία Διοικητι¬ 
κών και Οικονομικών Υπηρεσιών, γίνεται με απόφαση Πρόεδρου της 
Κοινότητας και ανάλογα με τις υπηρεσιακές ανάγκες της Κοινότητας. 

Ο τρόπος λειτουργίας κάθε υπηρεσίας στις ιδιαίτερες λεπτομέρειες, 
εκτός από το Νόμο οριζομένων, καθορίζονται με ειδικούς κανονισμούς. 

Άρθρο 6. 

Τα του διορισμού, των καθηκόντων, των περιορισμών, του χρόνου 
εργασίας της αστικής ευθύνης, των δικαιωμάτων αδειών, των μεταβο¬ 
λών της υπηρεσιακής κατάστασης, το προβαδίσματος, των ηθικών 
αμοιβών, των πειθαρχικών αδικημάτων, των ποινών, τα της λύσεως 
της υπαλληλικής σχέσεως, της ιατροφαρμακετικής - νοσοκομειακής πε¬ 
ρίθαλψης των εξόδων κηδείας των από παράγοντα Οργανισμό προβλε- 
πομένων τακτικών μονίμων υπαλλήλων, διέπονται από τις διατάξεις 
του Νόμου 1188/81 «Κώδικα Δημοτικών και Κοινοτικών υπαλλή¬ 
λων» και του Ν. 1586/86 «Βαθμολογική διάρθρωση των θέσεων του 
Δημοσίου, Νομικών Προσώπων Δημοσίου Δικαίου και των ΟΤΑ» και 
άλλες συναφείς διατάξεις και των σε εκτέλεση αυτών εκδιδομένων δια¬ 
ταγμάτων της αριθ. ΔΙΟΠ/Δ.01/23/4205/30.4.86 απόφασης του 
Υπουργού Προεδρίας της Κυβέρνησης «Καθορισμός προσόντων - Διορι¬ 
σμού - Προσοντολόγιο - Κλαδολόγιο» που δημοσιεύτηκε στο αριθ. 318/ 
9.5.86 τεύχος Β όπως αυτή τροποποιήθηκε με τις αριθ. ΔΙΟΠ/ 
Φ.01.25/6101/3.7.86 και ΔΙΟΠ/Φ.ΟΙ/3/2955/31.3.87 ΦΕΚ 
232/7.5.87 (τ. Β') καθώς και του αριθ. 37α/26.1.87 Π. Δ/τος(ΦΕΚ 

11/4.2.87 τεύχος Α) μερική επέκταση διατάξεων που ισχύουν για τους 
δημοσίους υπαλλήλους και τους υπαλλήλους των Νομικών Προσώπων 
Δημοσίου Δικαίου και στους υπαλλήλους των ΟΤΑ και προσαρμογή 
διατάξεων στις ρυθμίσεις του Νόμου 1586/86, ως και του τεχνικού 
βοηθητικού προσωπικού του συνδεόμενου με σχέση εργασίας ιδιωτικού 
δικαίου αορίστου χρόνου με την Κοινότητα που διέπονται από τις διατά¬ 
ξεις του Νόμου 993/79 «περί του επί συμβάσει εργασίας Ιδ. Δικαίου 
προσωπικού του Δημοσίου, των ΟΤΑ και λοιπών Νομικών Προσώπων 
Δημοσίου Δικαίου» του Νόμου 1476/84 «Διορισμός σε μόνιμες θέσεις 
του προσωπικού με σχέση εργασίας, ιδ. δικαίου του Δημοσίου, των 
ΟΤΑ και άλλες διατάξεις και των σε εκτέλεση αυτών εκδιδομένων δια¬ 
ταγμάτων και Νόμων, ως και του διοικητικού προσωπικού του συνδεό¬ 
μενου με σχέση εργασίας Ιδ. Δικαίου αορίστου χρόνου που καλύπτουν 
πάγιες και τακτικές ανάγκες της Κοινότητας με συνεχές ωράριο εκτε- 
λώντας καθήκοντα Γραμματέα της Κοινότητας σύμφωνα με το νέο 
Νόμο 1735/87 διέπεται και συστήθηκαν οι πιο πάνω αντίστοιχες θέ¬ 
σεις εργασίας τους. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Μεσολόγγι, 23 Ιουνίου 1988 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΤ 

- + - 

Αριθ. 8896 (5) 

Έγκριση ειδικών κανονισμών Λιμένα Ρόδου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τους αριθ. 32 και 33/12.5.88 Ειδικούς Κανονισμούς Λιμένα Ρό¬ 
δου που μας έστειλε το Κεντρικό Λιμεναρχείο Ρόδου με το αριθ. 3525/ 
5/88/12.5.88 έγγραφό του και που αναφέρονται «στην αναπροσαρ¬ 
μογή των λεμβουχικών και αχθοφορικών. δικαιωμάτων». 

2. Τις διατάξεις του Π.Δ. 338/83 «Μεταβίβαση αρμοδιοτήτων του 
Υπουργού Εμπορικής Ναυτικίας, στους Νομάρχες, αποφασίζουμε: 

Εγκρίνουμε τους αριθ. 32 και 33/12.5.88 ειδικούς κανονισμούς Λι- 
πκμένα Ρόδου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ρόδος, 31 Μαΐου 1988 

Ο Νομάρχης 
Γ. ΜΑΧΑΙΡΙΔΗΣ 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΡΟΔΟΥ 

Περί αυξήσεως των από των άρθρων 12, 13, 14 και 15 προβλεπο- 
μένων αχθοφορικών δικαιωμάτων λιμένων Ρόδου και δικαιοδοσίας 
Κ.Λ/Χ Ρόδου. 

Έχοντας υπόψη: 

α) Τις διατάξεις του Κωδ/ντος με το από 9.6.48 ΔΧ ΝΟΜΟΥ 
499/47 «περί πειθαρχικής εξουσίας των προϊσταμένων των Λιμενικών 
Αρχών» (ΦΕΚ 286 Α/48). 

β) Τις διατάξεις του Ν. 444/70 «περί αρμοδιότητος ΑΣ και σχέσεων 
προς αρμοδιότητες των Σωμάτων Ασφαλείας (ΦΕΚ 39 Α/70). 

γ) Τις διατάξεις του άρθρου 156 του Ν.Δ. 187/73 περί Κ.Δ.Ν.Δ. 
(ΦΕΚ 261 Α/73). 

δ) Τις διατάξεις του Π.Δ. 338/83/ΦΕΚ 119 Α/8.9.83. 

ε) 3525/3/88/15.4.88 απόφαση ΥΕΝ/ΔΟΛ 2ο, αποφασίζουμε: 

Άρθρο 1. 

Ο παρών Ειδικός Κανονισμός Λιμένα Ρόδου ισχύει στη χερσαία και 
θαλάσσια ζώνη του, στους λιμένες, τους όρμους καθώς και τη θαλάσσια 
έκταση της περιοχής δικαιοδοσίας της Λιμενικής Αρχής και των υφι¬ 


σταμένων των Λιμενικών Σταθμών -και Υπαλλήλων Λιμένα καθώς 
αυτή καθορίζεται από τις κείμενες διατάξεις. 

Άρθρο 2. 

1. Τα αναφερόμενα στα άρθρα 12, 13, 14 και 15 του υπ’ αριθμό 
1/79 ΕΚΛΡ (ΦΕΚ 222 Β'/79) αχθοφορικά δικαιώματα όπως ανά- 
προσαρμόσθηκαν με τον υπ’ αριθμό 5/80 ΕΚΛΡ (ΦΕΚ 609/Β/80) 
και τον υπ’ αριθμό 23 (ΦΕΚ 266 Β/87 ΕΚΛΡ) και τον υπ’ αριθμό 
29/88 (ΦΕΚ 180 Β'/1.4.88) ΕΚΛΡ αυξάνονται κατά ποσοστό δεκα¬ 
τρία τοις εκατό (13%). 

Άρθρο Ακροτελεύτιο. 

Οι παραβάτες του παρόντα ειδικού Κανονισμού του οποίου η ισχύς 
αρχίζει από τη δημοσίευσή του στην Εφημερίδα της Κύβερνήσεως και η 
εκτέλεσή του ανατίθεται στα Λιμενικά Όργανα, ανεξάρτητα από τις συ- 
ντρέχουσες ποινικές και αστικές ευθύνες κατά την ισχύουσα νομοθεσία 
υπόκεινται και στις πειθαρχικές ποινές του άρθρου 157 του Ν.Δ. 
187/73 (ΦΕΚ 261 Α/3.10.73) περί ΚΔΝΔ. 

Ρόδος, 12 Μαΐου 1988 

Ο Κεντρικός Λιμενάρχης 
Αντ/ρχος ΑΣ ΚΑΛΑΝΤΖΗΣ Ν. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΡΟΔΟΥ 

Περί αυξήσεως των προβλεπομένων από τα άρθρα 23, 24, 26, 30, 
34, 37, 39, 40, 42 του Ειδικού Κανονισμού Λιμένα Ρόδου Λεμβουχι¬ 
κών δικαιωμάτων Λιμένα Ρόδου 
Έχοντας υπόψη: 

α) Τις διατάξεις του Κωδ/ντος με το από 9.6.48 ΝΟΜΟΥ 499/47 
«περί πειθαρχικής εξουσίας των προϊσταμένων των Λιμενικών Αρχών» 
(ΦΕΚ 286 Α/48). 

β) Τις διατάξεις του Ν. 444/70 «περί αρμοδιότητος ΑΣ. και σχέσεων 
προς αρμοδιότητες των Σωμάτων Ασφαλείας (ΦΕΚ 39 Α/70). 

γ) Τις διατάξεις του άρθρου 157 του Ν.Δ; 187/73 περί Κ.Δ.Ν.Δ. 
(ΦΕΚ 261 Α/73). 

δ) Τις διατάξεις του Π.Δ. 338/83/(ΦΕΚ 119 Α/8.9.83). 

ε) 3525/3/88/15.4.88 Δ/γή ΥΕΝ/ΔΟΛ 2ο, αποφασίζουμε: 

Άρθρο 1. 

Ο παρών Ειδικός Κανονισμός Λιμένα Ρόδου ισχύει στη χερσαία και 
θαλάσσια ζώνη του, στους λιμένες, τους όρμους καθώς και τη θαλάσσια 
έκταση της περιοχής δικαιοδοσίας της Λιμενικής Αρχής και των υφι¬ 
σταμένων των Λιμενικών Σταθμών και Υπαλλήλων Λιμένα καθώς 
αυτή καθορίζεται από τις κείμενες διατάξεις. 

Άρθρο 2. 

1. Τα αναφερόμενα στα άρθρα 23, 24, 2,6, 30, 34, 37, 39,.40, 42 
του Ειδικού Κανονισμού Λιμένα Ρόδου (ΦΕΚ 222 Β/79) λεμβουχικά 
δικαιώματα όπως αναπροσαρμόσθηκαν: 

α) Με το 3/20/7/79 Ειδικό Κανονισμό Λιμένα Ρόδου (ΦΕΚ 890/ 
Β/79) κατά ποσοστό (12%) β) Με τον 5/11.3.80 Ειδικό Κανονισμό 
Λιμένα Ρόδου (ΦΕΚ 609 Β’/3.7.80) κατά ποσοστό 16% γ) Με τον 9/ 
14.10.81, Ε.Κ.Λ. Ρόδου (ΦΕΚ 1 Β/7.1.82 κατά ποσοστό 25%), δ) 
Με τον 23/87 Ε;Κ.Λ. Ρόδου (266 Β/87) κατά ποσοστό (7%), ε) με 
τον αριθ. 28/88 ΕΚΛΡ (180 Β/1.4.88) κατά ποσοστό (3%) αυξάνο¬ 
νται κατά ποσοστό δεκατρία (13%). 

Κατόπιν τούτου τα άρθρα 23, 24, 26, 30, 34, 37, 39, 40, 42 του 
παρακάτω Ειδικού Κανονισμού λιμένα Ρόδου, αντικαθίστανται όπως 
παρακάτω: 

Άρθρο 23. 

Λεμβουχικά δικαιώματα. 

Το συνολικό για κάθε επιβάτη αντίτυπο αποβίβασης και επιβίβασης, 
το οποίο περιλαμβάνει και δικαίωμα μεταφοράς συνήθων αποσκευών 
του επιβάτη ορίζεται ως εξής: 

1. Για διερχομένους επιβάτες (ΤΕΑΝΖΙΤ) δρχ. 64 εξήντα τέσσερις 

από τις οποίες (52) πενήντα δύο θα καταβάλλονται στην επιχείρηση των 
των πλωτών και (11) σαν αμοιβή του λογιστή του πλοίου για την προ- 
σφερόμενη από αυτόν πρόσθετη υπηρεσία είσπραξης και επίδοσης στην 
επιχείρηση των πλωτών λεμβουχικών δικαιωμάτων. 

2. Για περιηγητές κρουαζιεροπλοίων δρχ. εξήντα τέσσερις (64) κατά 
ημέρα. Ο περιηγητής με το οποίο αυτό, το οποίο θα καταβάλλεται υπο¬ 
χρεωτικά ανεξάρτητα από την ώρα κατάπλου του πλοίου στο λιμένα, θα 
μεταφέρεται με το αποβατικό σκάφος όσες φορές επιθυμεί κατά την 
διάρκεια όλης της ημέρας. 

Σαν ημέρα θεωρείται το από 0001/μέχρι 2400 χρονικό διάστημα. 

3. Μεμονομένοι επιβάτες ή επισκέπτες δρχ. τριάντα τρεις (33) για 
κάθε διάδρομο. 

Άρθρο 24. 

1. Τα καθοριζόμενα δικαιώματα των παρ. 1 και 2 του προηγούμενου 
άρθρου 23 βεβαιώνονται από εκπρόσωπο της επιχειρήσεως των απο- 
βατηγών σκαφών επί του πλοίου που εισπράττονται από αυτόν, σύμ¬ 
φωνα με την κατάσταση, με μέριμνα του πλοίου, ή του πράκτορα. 

2. Το καταβαλλόμενο δικαίωμα της παραγράφου 3 του προηγουμέ¬ 
νου άρθρου 23 βεβαιώνεται και εισπράττεται επί του αποβατικού σκά¬ 
φους από εκπρόσωπο της επιχειρήσεως των αποβατικών σκαφών με 
βάση αριθμημένη διπλότυπη απόδειξη αντίτυπο της οποίας θα δίνεται 
στον επιβάτη ή επισκέπτη. 

Άρθρο 26. 

1. Κατά το διάστημα παραμονής περιηγητικού πλοίου στο λιμένα, η 
Λιμενική Αρχή σε συνεννόηση με τους Ναυτικούς Πράκτορες ή τον 
Πλοίαρχο καθορίζει δρομολόγια των αποβατικών σκαφών για τακτική 
επικοινωνία του πλοίου με την ξηρά. 

2. Σε περίπτωση αιτήσεως του πλοιάρχου ή του υπεύθυνου Ναυτικού 
Πράκτορα δύναται να διατίθεται σκάφος ειδικό και μόνο για την εξυπη¬ 
ρέτηση του πλοίου ή του πληρώματος. Για τη διάθεση αυτή του αποβα- 
τικού σκάφους και τη χρησιμοποίησή του μέχρι δύο ώρες ορίζεται απο¬ 
ζημίωση εξακόσιες σαράντα επτά (647). 

Για κάθε ώρα μετά από τις δύο πρώτες ώρες θα καταβάλλεται ποσό 
ίσο με το ένα τέταρτο (1/4) της παραπάνω αποζημίωσης. 

3. Καμμία αποζημίωση δεν θα καταβάλλεται στην επιχείρηση των 
αποβατικών σκαφών σε περίπτωση ματαιώσεως αναγγελθέντος ήδη 
κατάπλου, περιηγητικού πλοίου έστω και αν είχε ζητηθεί αποβατικό 
σκάφος για την εξυπηρέτησή του. 

4. Σε περίπτωση που από λόγους ανωτέρας βίας περιηγητικό πλοίο 
δεν μπορέσει να αποβιβάσει περιηγητές, τότε δεν υποχρεούται στην κα¬ 
ταβολή αποζημίωσης στην επιχείρηση των αποβατικών. 

Αν όμως στην περίπτωση αυτή χρησιμοποιηθεί το αποβατικό σκάφος 
για την εξυπηρέτηση του πλοίου ή του πληρώματος του τότε θα πληρω¬ 
θεί με το ποσό των πεντακοσίων εβδομήντα τριών δρχ. κατά αποκοπή. 

Η εξυπηρέτηση αυτή του πλοίου περιλαμβάνει όλο το χρονικό διά¬ 
στημα της παραμονής· του στη Ρόδο και εφόσον αυτή δεν υπερβαίνει τις 
δύο ώρες διαφορετικά καταβάλλεται στην επιχείρηση των αποβατικών 
σκαφών πρόσθετη αποζημίωση από εκατόν εξήντα τρεις (163) δρχ. για 
κάθε ώρα μετά από τις δύο πρώτες ώρες. 

5. Σε περίπτωση αιτήσεως του πλοιάρχου ή του υπεύθυνου ναυτικού 
πράκτορα μπορεί να διατεθεί αποβατικό σκάφος ειδικό και μόνο για την 
εξυπηρέτηση των διερχομένων πλοίων γραμμών εξωτερικού - εσωτερι¬ 
κού ή του πληρώματος αυτών. 

Σαν δικαίωμα για τη διάθεση αυτή του αποβατικού σκάφους ορίζεται 
το ποσό των εξακοσιών σαράντα επτά (647) δρχ. για απασχόληση μέ¬ 
χρι δύο ώρες χωρίς καμμία άλλη επιβάρυνση στο πλήρωμα. 

Για κάθε ώρα μετά από τις δύο πρώτες θα καταβάλλεται στην επιχεί¬ 
ρηση των αποβατικών σκαφών πρόσθετη αποζημίωση ίση προς ένα τέ¬ 
ταρτο (1/4) του ανωτέρω δικαιώματος. 

6. Υπεύθυνος για την καταβολή των ανωτέρω δικαιωμάτων, είναι ο 
υπεύθυνος Ναυτικός Πράκτορας, ο πλοίαρχος ή άλλο Νομικό ή Φυσικό 
πρόσωπο, το οποίο είχε ζητήσει τη διάθεση των αποβατικών σκαφών. 

Άρθρο 30 

Τα λεμβουχικά δικαιώματα για τη μεταφορά των επιβατών μετά 
των συνήθων αποσκευών των επί των εν αγκύρας παραμενόντων 
πλοίων μέχρι της προβλήτας και τανάπαλιν ορίζονται ως κατωτέρω: 

α) Για επιβάτες ανεξαρτήτως θέσεως δρχ. 21. 


β) Για μεταφορά επισκεπτών καταβάλλεται για κάθε διαδρομή μετ’ 
επανόδου κατ’ άτομο δρχ. 21. 

Άρθρο 34. 

Το λεμβουχικό δικαίωμα σε περιπτώσεις αξίξεως τουριστικών 
πλοίων ,για την αποβίβαση και επιβίβαση περιηγητών καθορίζεται σε 
δρχ. 15. 

Άρθρο 37. 

Ορίζουμε ως κατωτέρω τα λεμβουχικά δικαιώματα αποσκευών όταν 
οι αποσκευές υπερβαίνουν τα 25 χιλιόγραμμα βάρους κάθε επιβάτη: 
α) Διάφορα μικροφορτία κατά χιλ/μο δρχ. 0,427 
β) Έπιπλα, σκεύη βαρέα αντικείμενα δρχ. 0,569 

Άρθρο 39. 

Για την εξυπηρέτηση αγκυροβολημένων Φ/Γ ή Ε/Γ πλοίων ορίζεται 
αντάλλαγμα χρήσεως μισθουμένης λέμβου συμπεριλαμβανομένης και 
της αμοιβής επιβαινόντων λεμβούχων καθοριζόμενη για κάθε δρομολό¬ 
γιο της λέμβου και για απόσταση μέχρι ενός μιλίου από τις προβλήτες 
του λιμένος και από ώρα 07.00 μέχρι 20.00 εις δρχ. 285 από ώρας 
20.00 - 24.00 εις δρχ. 356 και από ώρας 24.00 - 07.00 εις δρχ. 378. 

Για αποστάσεις μεγαλύτερες του ναυτικού μιλίου το λεμβουχικό δι¬ 
καίωμα καθορίζεται με ελεύθερη συμφωνία και σε αδυναμία της επιτεύ- 
ξεως συμφωνίας με απόφαση της Λιμενικής Αρχής. 

Άρθρο 40. 

Ορίζουμε αντάλλαγμα χρήσεως λέμβου συμπεριλαμβανομένης και 
της αμοιβής των επιβαινόντων λεμβούχων για αποκλειστική χρησιμο¬ 
ποίηση προς μεταφορά επίπλων, αποσκευών και εμπορευμάτων από ή 
προς το πλοίο δρχ. 427 προκειμένου δε περί μεταφορείς από πλοίο ευρι¬ 
σκόμενο μακράν του λιμένος ή όρμου εις δρχ. 711. 

Η ανωτέρω τιμή μειούται κατά 30% προκειμένου περί ειδών Δημο¬ 
σίου γεωργικών εφοδίων διακινουμένων από την ΕΤΕ ή άλλων Κρατι¬ 
κών ή Κοινωφελών Οργανισμών. 

Άρθρο 42. 

1. Καθορίζουμε ως κατωτέρω την αμοιβή των λεμβούχων για την 
προσδεση και λύση των πρυμνήσιων των πλοίων κατά την παραλαβή ή 
πρυμνοδέτηση αυτών στο λιμένα ανεξαρτήτως του είδους αυτών ως κα¬ 
τωτέρω: 

Για πλοία από 101 ΚΟΧ μέχρι 500 δρχ. 86 
Για πλοία από 501 ΚΟΧ μέχρι 1500 δρχ. 142 
Για πλοία από 1501 ΚΟΧ μέχρι 3000 δρχ. 214 
Για πλοία από 3001 και άνω δρχ. 285 

2. Για πλοία μέχρι 100 ΚΟΧ καθώς επίσης και για πολεμικά πλοία 
και πλοία τοπικών συγκοινωνιών δεν εισπράττεται καμία αμοιβή. 

3. Σε περίπτωση μεθορμίσεως προσδεθέντος πλοίου καταβάλλεται 
για κάθε νέα μεθόρμιση του 5% του ανωτέρω τιμολογίου. 

4. Όσες φορές οι ανωτέρω εργασίες εκτελούνται κατά τη νύκτα - Κυ¬ 
ριακές και επίσημες αργίες το ανωτέρω τιμολόγιο προσαυξάνεται κατά 

25%. 

Άρθρο ,Ακτοτελεύτιο 

Οι παραβάτες του παρόντος Κανονισμού, του οποίου η ισχύς αρχίζει 
από τη δημοσίευση του στην Εφημερίδα της Κυβερνήσεως και η εκτέ¬ 
λεση ανατίθεται στα Λιμενικά όργανα της Υπηρεσίας μας, ανεξάρτητα 
από τις συντρέχουσες ποινικές και αστικές ευθύνες κατά την ισχύουσα 
Νομοθεσία, υπόκεινται και στις πειθαρχικές ποινές του άρθρου 157 του 
ΝΔ 187/1973. 


Ρόδος, 12 Μαΐου 1988 

Ο Κεντρικός Λιμενάρχης 
ΑΝΤ/ΡΧΟΣ ΛΣ ΚΑΛΑΝΤΖΗΣ Ν. 

Αρίθ. 7432 (6) 

Σύμβαση μίσθωσης έργου στο Δήμο Ηγουμενίτσας Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 
προσλήψεις στο Δημόσιο τομέα, τον κοινωνικό έλεγχο στη δημόσια διοί¬ 
κηση, πολιτικά δικαιώματα και άλλες διατάξεις. 

2. Τις διατάξεις του Π.Δ. 260/1988 με τις οποίες μεταβιβάστηκε 
στους Νομάρχες η αρμοδιότητα καθορισμού του αριθμού των προσώ¬ 
πων που μπορούν ν’ απασχοληθούν στους ΟΤΑ με σύμβαση μίσθωσης 
έργου. 

3. Τις ανάγκες του Δήμου Ηγουμενίτσας όπως αυτές λεπτομερώς 
εκτίθενται στην αριθ. 26/1988 απόφαση του Δημοτικού Συμβουλίου 
Ηγουμενίτσας, αποφασίζουμε: 

Καθορίζουμε τον αριθμό των προσώπων που είναι απαραίτητο να 
απασχοληθεί στο Δήμο Ηγουμενίτσας με μίσθωση έργου από τη δημο¬ 
σίευση της παρούσας, σύμφωνα με τις διατάξεις του άρθρου 681 κ.ε. 
του Αστικού Κώδικα ως εξής: 

Δύο (2) μηχανικοί εκ των οποίων ο ένας αν είναι δυνατόν Πολεοδό¬ 
μος και εν ελλείψει αυτών υπομηχανικού. 

Απαραίτητα προσόντα κατά ειδικότητα τα εξής: 

Αντίστοιχα τυπικά προσόντα της ιδιότητας (πολ. Μηχανικού, Πολ. 
ΐπομ/κού). 

Το συγκεκριμένο έργο που πρόκειται να εκτελεστεί είναι: 

Προώθηση γενικά διαδικασιών σχεδίου πόλης Ηγουμενίτσας. 

Το χρονικό διάστημά που απαιτείται για την ολοκλήρωση του προα- 
ναφερομένου έργου είναι μέχρι 31.12.1988. 

Η αμοιβή τους θα καθοριστεί στη σύμβαση που θα υπογραφεί και 
οπωσδήποτε δεν θα υπερβεί το ποσό των 960.000 δραχμών. 

Η εκτέλεση του έργου θα παρακολουθείται από το Δήμο Ηγουμενί¬ 
τσας. 

Ως τόπος εκτέλεσης του έργου ορίζεται ο Δήμος Ηγουμενίτσας. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα, στο Δήμο Ηγουμενίτσας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ηγουμενίτσα, 29 Ιουνίου 1988 

Ο Νομάρχης 
ΠΑΝ. ΣΚΑΛΤΣΑΣ 

-♦- 

Αριθ. ΕΣ. 7432 (7) 

Σύμβαση μίσθωσης έργου στη Φιλαρμονική Δήμου Ηγουμενίτσας Ν: 

Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 
προσλήψεις στο Δημόσιο τομέα, τον κοινωνικό έλεγχο στη δημόσια διοί¬ 
κηση, πολιτικά δικαιώματα και άλλες διατάξεις. 

2. Τις διατάξεις του Π.Δ. 260/1988 με τις οποίες μεταβιβάστηκε 
στους Νομάρχες η αρμοδιότητα καθορισμού του αριθμού των προσώ¬ 
πων που μπορούν ν’ απασχοληθούν στους ΟΤΑ με σύμβαση μίσθωσης 
έργου. 

3. Τις ανάγκες της Φιλαρμονικής του Δήμου Ηγουμενίτσας όπως λε¬ 
πτομερώς εκτίθενται στις αριθ. 7/88 και 95/88 αποφάσεις του Δ.Σ. 
της Φιλαρμονικής και του Δημοτικού Συμβουλίου Ηγουμενίτσας αντί¬ 
στοιχα, αποφασίζουμε: 

Καθορίζουμε τον αριθμό των προσώπων που είναι απαραίτητο να 
απασχοληθεί στη Φιλαρμονική του Δήμου Ηγουμενίτσας με μίσθωση 
έργου από τη δημοσίευση της παρούσας, σύμφωνα με τις διατάξεις του 
άρθρου 681 κ.ε. του Αστικού Κώδικα ως εξής: 

Ένας αρχιμουσικός 

Απαραίτητα προσόντα κατά ειδικότητα τα εξής: 

Αντίστοιχα τυπικά προσόντα της ειδικότητας. 

Το συγκεκριμένο έργο που πρόκειται να εκτελεστεί είναι: 

Αρχιμουσικός της Φιλαρμονικής του Δήμου Ηγουμενίτσας. 

Το χρονικό διάστημά που απαιτείται για την ολοκλήρωση του προα- 
ναφερομένου έργου είναι μέχρι δύο χρόνια. 

Η αμοιβή τους θα καθοριστεί στη σύμβαση που θα υπογραφεί και 


οπωσδήποτε δεν θα υπερβεί το ποσό των 1.920.000 δραχμών. 

Η εκτέλεση του έργου θα παρακολουθείται από το Δ.Σ. της Φιλαρμο¬ 
νικής. 

Ως τόπος εκτέλεσης του έργου ορίζεται ο Δήμος Ηγουμενίτσας. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα στη Φιλαρμονική του Δήμου Ηγου- 
πκμενίτσας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ηγουμενίτσα, 29 Ιουνίου 1988 

Ο Νομάρχης 
ΠΑΝ. ΣΚΑΛΤΣΑΣ 

-♦- 

Αριθ. ΕΣ. 7432 (8) 

Σύμβαση μίσθωσης έργου στο Δήμο Παραμυθιάς Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 
προσλήψεις στο Δημόσιο τομέα, τον κοινωνικό έλεγχο στη δημόσια διοί¬ 
κηση, πολιτικά δικαιώματα και άλλες διατάξεις. 

2. Τις διατάξεις του Π.Δ. 260/1988 με τις οποίες μεταβιβάστηκε 
στους Νομάρχες η αρμοδιότητα καθορισμού του αριθμού των προσώ¬ 
πων που μπορούν ν’ απασχοληθούν στους ΟΤΑ με σύμβαση μίσθωσης 
έργου. 

3. Τις ανάγκες του Δήμου Παραμυθιάς όπως αυτές λεπτομερώς 
εκτίθενται στην αριθ. 46/Ϊ988 απόφαση του Δημοτικού Συμβουλίου 
Παραμυθίας, αποφασίζουμε: 

Καθορίζουμε τον αριθμό των προσώπων που είναι απαραίτητο να 
απασχοληθεί στο Δήμο Παραμυθιάς με μίσθωση έργου από τη δημο¬ 
σίευση της παρούσας, σύμφωνα με τις διατάξεις του άρθρου 681 κ.ε. 
του Αστικού Κώδικα ως εξής: 

α. Ένας εργάτης για τις ανάγκες της υπηρεσίας ύδρευσης του Λή¬ 
μου. 

β. Ένας εργάτης για τις ανάγκες της υπηρεσίας καθαριότητας του 
Δήμου. 

Απαραίτητα προσόντα κατά ειδικότητα τα εξής: 

Αντίστοιχα τυπικά προσόντα της ειδικότητας. 

Το συγκεκριμένο έργο που πρόκειται να εκτελεστεί είναι: 

Κάλυψη αναγκών της υπηρεσίας ύδρευσης και καθαριότητας του Δή¬ 
μου. 

Το χρονικό διάστημα που απαιτείται για την ολοκλήρωση του προα- 
ναφερομένου έργου είναι μέχρι 31.12.1988. 

Η αμοιβή τους θα καθοριστεί στη σύμβαση που θα υπογραφεί και 
οπωσδήποτε δεν θα υπερβεί το ποσό των 800.000 δραχμών. 

Η εκτέλεση του έργου θα παρακολουθείται από το Δήμο Παραμυ¬ 
θιάς. 

Ως τόπος εκτέλεσης του έργου ορίζεται ο Δήμος Παραμυθιάς. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα, στο Δήμο Παραμυθιάς. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ηγουμενίτσα, 29 Ιουνίου 1988 

Ο Νομάρχης 
ΠΑΝ. ΣΚΑΛΤΣΑΣ 

- + - 

Αριθ. ΕΡ 1929 (9) 

Τροποποίηση της παρ. 2 του άρθρου 25 του κανονισμού λειτουργίας του 

Κ.Α.Φ. Λ Βόλου. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις του άρθρου 11 του Κωδ. Νόμου 5167/1932 «περί 
ρυθμίσεως των εις τους Λιμένας φορτ/κών εργασιών» όπως έχουν τρο¬ 
ποποιηθεί από τις διατάξεις του άρθρου 6 του Ν.Δ. 1254/1949 περί 
τροποποιήσεως και συμπληρώσεως ενίων διατάξεων των περί φορτ/ 
σεως Νόμων, σε συνδυασμό με τις διατάξεις της παρ. 6 του άρθρου 38 

του Νόμου 3239/1955. 

2. Τις διατάξεις του άρθρου 68 του Π.Δ. 1156/77 «Περί Οργανι¬ 
σμού του Υπουργείου Εργασίας». 

3. Τη σύμφωνη γνώμη του Υπουργείου Εθνικής Οικονομίας η οποία 
διατυπώθηκε στο αριθμ. Α 9210/Δ 496/2415/1988, και το οποίο 
μας διαβιβάστηκε με το αριθμ. 121503/6.6.1988 έγγραφο του 
Υπουργείου Εργασίας. 

4. Την από 3.3.1988 πρόταση της Δ.Ε. του Κ.Α.Φ. Λ Βόλου. 

5. Την οικονομική δυνατότητα του Κ.Α.Φ.Λ., αποφασίζουμε: 

Αποδεχόμενοι την πρόταση της Δ.Ε. του Κ.Α.Φ.Λ Βόλου που διατυ¬ 
πώθηκε στο Πρακτικό της αριθμ. 1113/3.3.1988 συνεδρίασης της 
Δ.Ε. αυτού, εγκρίνουμε την τροποποίηση της παρ. 2 του άρθρου 25 του 
Κανονισμού Λειτουργίας, Διοικήσεως και παροχών του Κ.Α.Φ. Λ Βό¬ 
λου, ως εξής: 

1 . 

2. Το ποσό της εφ’ άπαξ αποζημίωσης που καταβάλλεται στους απο- 
χωρούντας της εργασίας των φορτοεκφορτωτές κατά το έτος 1988/ 
1.1.1988 έως 31.12.88 ορίζεται ανάλογα με το χρόνο συμμετοχής 
στο Κ.Α.Φ. Λ Βόλου, ως ακολούθως: 

Γι’ αυτούς που έχουν δέκα (10) έτη συμμετοχής δρχ. εξακόσιες εβδο¬ 
μήντα χιλιάδες πεντακόσιες εξήντα πέντε (670.565). Το ποσό αυτό των 
670.565 δρχ. θεωρείται βασικό και προσαξαύνεται ως εξής: 


α) Για κάθε έτος συμμετοχής άνω της δεκαετίας και μέχρι συμπλη- 
ρώσεως εικοσαετίας με εβδομήκοντα μία χιλιάδες τετρακόσιες τριάντα 
έξι δρχ. (71.436). 

β) Για κάθε έτος συμμετοχής άνω της εικοσαετίας και μέχρι τριάντα 
ετών συμμετοχής με εβδομήκοντα τέσσερις χιλιάδες και επτακόσιες εί¬ 
κοσι (74.720) δρχ. 

γ) Για κάθε έτος συμμετοχής άνω της τριακονταετίας και μέχρι συ- 
μπληρώσεως τριάκοντα πέντε ετών συμμετοχής στο Κ.Α.Φ. με τριάντα 
τέσσερις χιλιάδες εκατό πενήντα πέντε (34.155) δρχ. χωρίς το συνολικό 
ποσό της εφάπαξ αποζημιώσεως να μπορεί να υπερβεί τα δύο εκατομ¬ 
μύρια τριακόσιες τρεις χιλιάδες (2.303.000) δραχμές. 

3. Κλάσμα του έτους πλέον των 6 μηνών θεωρείται πλήρες έτος και 
υπολογίζεται για τη κατά τα ανωτέρω προσαύξηση όχι όμως για την θε- 
μελίωση του δικαιώματος λήψεως παροχής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Βόλος, 27 Ιουνίου 1988 

Ο Νομάρχης 
ΘΑΝΑΣΗΣ ΣΙΑΤΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





